Israelmusthear - Week 5
Home Books English Booklist Afrikaanse Boeke News Newsletters Nuusbriewe Monthly Studies 2014 Januarie Februarie Maart April Mei Junie Julie Augustus September Oktober November Desember 2015 Januarie Februarie Maart April Mei Junie Julie Augustus September Oktober November Desember 2016 Januarie_2016 Februarie_2016 Maart_2016 April_2016 Mei_2016 Junie_2016 Julie_2016 Augustus_2016 September_2016 Oktober_2016 November_2016 Desember_2016 2017 Januarie_2017 Februarie_2017 Maart_2017 April_2017 Mei_2017 Junie_2017 The Author Office Blog Contact Us Downloads Gedagtes 2015 Sermons Week 5
Hits: 269	Laai Boodskap hier af: Geleende Vere.pdf
Skriflesing uit 1 Sam.17:1- 58
Kernvers: 39 – ‘En Dawid het sy swaard bo-oor sy klere vasgegord, en toe hy moeite doen om te loop, omdat hy dit nooit probeer het nie, sê Dawid vir Saul: Ek kan nie hierin loop nie, want ek het dit nooit probeer nie. En Dawid het dit uitgetrek.’ Die verhaal gaan oor Israel en die Filistyne wat teenoor mekaar in slagorde opgestel was vir oorlog, en hoedat Goliat hul held was. ‘n Reus van by die elf voet lank wat daar op en af geloop het om vir Israel uit te tart en uitgedaag om iemand te stuur wat teen hom wou veg. Daar was niemand nie.
Dawid het vir sy broers kos geneem en moes na hul welstand verneem in opdrag van sy vader Isai. Toe hy hoor hoedat hierdie onbesnede Filistyn die slagordes van die Here uittart het dit hom woedend gemaak en hy het uitgevra na hom. Sy broers was geïriteerd met Dawid en toe gaan hy na koning Saul en sê dat hy teen Goliat sou veg. Saul wou dit nie toelaat nie omdat hy ŉseun was, maar Dawid het vir hom vertel hoedat die Here hom gehelp het om bere en leeus dood te maak wat sy pa se skape wou verskeur en gesê dat die Here hom so sou help om hierdie Filistyn van kant te maak. Saul wou toe hê dat Dawid sy wapenrusting moes dra maar toe Dawid dit aantrek kon hy skaars daarmee loop en het dit uitgetrek en gesê: ‘Ek kan nie, want ek het dit nooit probeer nie’. Met sy slingervel en vyf klippies en in die Naam van die Here het hy die reus trotseer en vir Goliat gesê: ‘Jy kom na my met ‘n swaard en met ŉ spies en ŉ lans, maar ek kom na jou in die Naam van die Here van die leërskare, die God van die slagordes van Israel, wat jy uitgedaag het’. En Dawid het hom verslaan.
Kom ons kyk na die reuse wat ons vandag in die gesig staar: Reuse van geweld, van vrees en misleiding, korrupsie, werkloosheid, misdaad en morele verval om maar net ‘n paar te noem. Dit grief ons ook maar ons het ŉ aanraking van God nodig om hulle die hoof te bied…hier sal dit ook nie vir ons help om met ‘geleende vere’ die stryd aan te durf nie. Alleenlik ŉ persoonlike vehouding en wandel met die lewende God….en waar ons Hom leer ken het in die spervuur van die lewe.